**DĖL BENDRADARBIAVIMO SU TAURAGĖS MOBILIUOJU PUNKTU DĖL TEPINĖLIŲ PAĖMIMO COVID-19 (KORONOVIRUSO INFEKCIJAI)**

2020 m. rugsėjo 23 d. Nr. DĮV-865

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“, Lietuvos Respublikos sveikatos apsaugos ministerijos 2020 m. rugpjūčio 24 d. raštu Nr. (10.1.1.2E-421)10-6081 „Dėl mobiliųjų koronaviruso patikros punktų“, atsižvelgdamas į sparčiai besikeičiančią epidemiologinę situaciją šalyje, didėjantį užsikėtusiųjų koronavirusu (COVID-19) skaičių:

1. Į p a r e i g o j u visų Šilalės rajono savivaldybės asmens sveikatos priežiūros įstaigų ( VšĮ Šilalės rajono ligoninės, VšĮ Šilalės pirminės sveikatos priežiūros centro, VšĮ Kaltinėnų pirminės sveikatos priežiūros centro, VšĮ Kvėdarnos ambulatorijos, VšĮ Laukuvos ambulatorijos, UAB Šilalės šeimos gydytojo praktikos, UAB Pajūrio saulės klinikos, IĮ D. Ugintienės BPG kabineto) vadovus bendradarbiauti su Tauragės mobiliuoju tepinėlių paėmimo punktu (toliau – mobilusis punktas) ir žmogiškaisiais ištekliais prisidėti prie mobiliojo punkto veiklos.

2. P a v e d u šio įsakymo vykdymo kontrolę Šilalės rajono savivaldybės administracijos savivaldybės gydytojai Dalei Briedienei.

3. Į p a r e i g o j u šį įsakymą paskelbti rajono spaudoje, Šilalės rajono savivaldybės interneto svetainėje [www.silale.lt](http://www.silale.lt)

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo arba įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktorius Valdemaras Jasevičius